
[bookmark: _Hlk121996573]	Vadovaudamasi Lietuvos Respublikos vietos savivaldos įstatymo 15 straipsnio 2 dalies 21 punktu, Lietuvos Respublikos biudžeto sandaros įstatymo 17 straipsnio 1 dalies 5 punktu, Lietuvos Respublikos fiskalinės sutarties įgyvendinimo konstitucinio įstatymo 5 straipsnio 3 dalimi, Savivaldybių skolinimosi taisyklėmis, patvirtintomis Lietuvos Respublikos Vyriausybės 2004 m. kovo 26 d. nutarimu Nr. 345 „Dėl savivaldybių skolinimosi taisyklių patvirtinimo“ ir atsižvelgdama į uždarosios akcinės bendrovės „Jurbarko vandenys“ 2026 m. rugsėjo 21 d. raštą Nr. SD-199 „Dėl kredito linijos sutarties“ bei Jurbarko rajono savivaldybės kontrolės ir audito tarnybos 2026 m. spalio 13 d. išvadą Nr. K6 „Išvada dėl garantijos suteikimo“, Jurbarko rajono savivaldybės taryba nusprendžia:
	1. Suteikti garantiją uždarajai akcinei bendrovei „Jurbarko vandenys“ 500 000 (penkių šimtų tūkstančių) eurų kredito linijai pratęsti dviejų metų laikotarpiui.
2. Įgalioti:
2.1. uždarosios akcinės bendrovės „Jurbarko vandenys“ direktorių pratęsti kredito linijos sutartį;
	2.2. Jurbarko rajono savivaldybės merą pasirašyti su garantijos suteikimu susijusius dokumentus.
	3. Kredito linijos grąžinimą garantuoti Jurbarko rajono savivaldybės biudžeto lėšomis.
	Šis sprendimas per vieną mėnesį nuo jo paskelbimo arba įteikimo dienos gali būti skundžiamas Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administraciniam teismui, skundą (prašymą, pareiškimą) paduodant bet kuriuose teismo rūmuose (A. Mickevičiaus g. 8A, Kaunas, Žygimantų g. 2, Vilnius, Galinio Pylimo g. 9, Klaipėda, Dvaro g. 80, Šiauliai, Respublikos g. 62, Panevėžys), arba per Lietuvos teismų elektroninių paslaugų portalą (https://e.teismas.lt) Lietuvos Respublikos administracinių bylų teisenos įstatymo nustatyta tvarka.

Savivaldybės meras

Derino: 
Vicemerė G. Lukošienė
Administracijos direktorė R. Vančienė
Teisės ir civilinės metrikacijos skyriaus vyr. specialistė L.Merzlikina
Dokumentų ir viešųjų ryšių skyriaus administratorė sekretorė, pavaduojanti vyr. specialistą, L. Onusaitienė
Tarybos posėdžių sekretorė D. Dačkauskaitė

Parengė
Ada Samuilienė, tel. +370 610 24078, el. p. ada.samuiliene@jurbarkas.lt



JURBARKO RAJONO SAVIVALDYBĖS ADMINISTRACIJOS FINANSŲ SKYRIUS


AIŠKINAMASIS RAŠTAS

PRIE JURBARKO RAJONO SAVIVALDYBĖS TARYBOS SPRENDIMO 
„DĖL GARANTIJOS UŽDARAJAI AKCINEI BENDROVEI „JURBARKO VANDENYS“ SUTEIKIMO“ PROJEKTO


2026 m. spalio 15 d.
Jurbarkas

	1. Parengto projekto tikslai ir uždaviniai.

	Priimti sprendimą dėl garantijos suteikimo UAB „Jurbarko vandenys“ 500 tūkst. Eur kredito linijai pratęsti. 

	2. Kaip šiuo metu yra sureguliuoti projekte aptarti klausimai.

	Vadovaujantis Lietuvos Respublikos fiskalinės sutarties įgyvendinimo konstitucinio įstatymo 5 straipsnio 3 dalimi, savivaldybės prisiimti įsipareigojimai pagal garantijas dėl savivaldybės valdomų įmonių negali viršyti 20 procentų tam tikrų metų savivaldybės biudžeto pajamų. Vadovaujantis Savivaldybės kontrolės ir audito tarnybos pateikta 2026 m. spalio 13 d. išvada Nr. K6 „Išvada dėl garantijos suteikimo“, savivaldybės prisiimti įsipareigojimai pagal garantijas dėl savivaldybės valdomų įmonių neviršija 20 procentų 2026 m. savivaldybės biudžeto pajamų. Iki šiol garantija buvo suteikta tik UAB „Jurbarko vandenys“, limitai nėra viršyti.

	3. Kokių pozityvių rezultatų laukiama.

	Bendrovė prašo padidinti garantijos sumą nuo 300 tūkst. Eur iki 500 tūkst. Eur kredito linijai ir  pratęsti kredito liniją dviejų metų laikotarpiui. 300 tūkst. kredito linijos terminas galioja iki 2027 m. sausio 23 d. 
Kredito linijos lėšas numatoma naudoti atsiskaityti su rangovais ir tiekėjais, įgyvendinant investicijas pagal Jurbarko rajono savivaldybės mero 2025 m. vasario 5 d. potvarkiu Nr.V3-37 patvirtintą UAB „Jurbarko vandenys“ 2025-2029 metų geriamojo vandens tiekimo, nuotekų tvarkymo ir paviršinių nuotekų tvarkymo veiklos planą.

	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Jeigu atsitiktų taip, kad bendrovė taptų nemoki, kredito linijos grąžinimas garantuojamas savivaldybės biudžeto lėšomis.

	5. Kokie šios srities aktai tebegalioja (pateikiamas aktų sąrašas) ir kokius galiojančius aktus būtina pakeisti ar panaikinti, priėmus teikiamą projektą.

	Vadovaujantis 2024 m. spalio 31 d. sprendimu Nr.T2-291 „Dėl garantijos UAB „Jurbarko vandenys suteikimo“, 300 tūkst. kredito linijos terminas galioja iki 2027 m. sausio 23 d.

	6. Projekto rengimo metu gauti specialistų vertinimai ir išvados, ekonominiai apskaičiavimai (sąmatos), konkretūs finansavimo šaltiniai.

	Kartu teikiama Jurbarko rajono savivaldybės kontrolės ir audito tarnybos 2026 m. spalio 13 d. išvada Nr. K6 „Išvada dėl garantijos suteikimo“.

	7.Ar reikalingas projekto antikorupcinis vertinimas

	Ne

	8. Projekto iniciatorius,  autorius ar autorių grupė.

	UAB „Jurbarko vandenys”, Finansų skyrius

	9. Kiti,  autorių nuomone,  reikalingi pagrindimai ir paaiškinimai.

	Nėra
10. Sprendimas įteikiamas (kam ir kiek egz.)

	Finansų skyriui – 1




